Въз основа на доказателствата по делото и на основание чл. 304 от НПК, съдът

П   Р   И   С   Ъ   Д   И   :

ПРИЗНАВА подсъдимата А. Б. Д. -  [дата на раждане]  в [населено място], живуща в [населено място], българка, с българско гражданство, неомъжена, с висше образование, неосъждана, ЕГН[ЕИК] ЗА НЕВИНОВНА в това че:
І. В периода от 13.05.2013 г. до 14.10.2015 г. в [населено място] и [населено място], като извършител и в съучастие с А. Д. М., като подбудител и помагач, при условията на продължавано престъпление,  като търговец –  [фирма] [населено място], пред Държавен фонд „Земеделие“, Областна дирекция „Земеделие“ [населено място] към Държавен фонд „Земеделие“, пред Държавен фонд „Земеделие“ [населено място] и Дирекция „Оторизация на плащанията по прилагане на мерките за развитие на селските райони“, Отдел „Р.“ [населено място] към Държавен фонд „Земеделие“, по мярка 311 „Разнообразяване към неземеделски дейности“ от програма „Развитие на селските райони 2007-2013“, с У. 602410, е представила неверни сведения в Заявление за подпомагане № 01/311/00624 от 13.05.2013 г. за „Изграждане на жилищна сграда за гости в УПИ 000784 „а“, отдел 199, подотдел „а“, местността „Ч.“,  землището на [населено място]“ и приложени към него документи,  с писмо вх. № 01-2600/2581 и приложени към него документи във връзка със Заявление за подпомагане № 01/311/00624 от 13.05.2013 г. и в Заявка за плащане № 01/311/00624/3/01 от 14.10.2015 г. и приложени към нея документи, за да получи средства в размер на 391 166 лв., от фондове принадлежащи на ЕС - „Европейски земеделски фонд за развитие на селските райони – Европа инвестира в селските райони“, както следва:
1.На 13.05.2013 г. в [населено място], като извършител и в съучастие с А. Д. М., като подбудител и помагач, като търговец –  [фирма] [населено място], пред Държавен фонд „Земеделие“, Областна дирекция „Земеделие“ [населено място] като кандидат по мярка 311 „Разнообразяване към неземеделски дейности“ от програма „Развитие на селските райони 2007-2013“, с У. 602410, е представила неверни сведения в Заявление за подпомагане № 01/311/00624 от 13.05.2013 г. за „Изграждане на жилищна сграда за гости в УПИ 000784 „а“, отдел 199, подотдел „а“, местността „Ч.“,  землището на [населено място]“ и приложените към него документи (копие от регистрационна карта по реда на Наредба № 3/1999 г. за създаване и поддържане на регистър на земеделските производители, ведно с анкетна карта и формуляр към нея, годишна данъчна декларация по чл.50 от З. за финансова 2012 г. от съответната ТД на НАП  и справка  – декларация за приходите от продажби по видове дейности през предходната година (по образец), а именно: 
- че са били налице основания за регистрацията й като земеделски производител  по реда на Наредба № 3/1999 г. за създаване и поддържане на регистър на земеделските производители, заявявайки в анкетната карта и формуляр към нея, че въз основа на договор за отдаване под наем на земеделска земя от 01.10.2011 г. стопанисва лозе с площ 9,7 дка., представляващ имот № 019 – 029, находящ се в местността „М.“ землището на [населено място], общ. П., въпреки че за стопанската 2011/2012 г. имотът не е бил стопанисван от нея;
- че е осигурила финансови средства за извършване на инвестицията по проекта, в размер на 576 668,55 лв., без ДДС, въпреки че към 13.05.2013 г. не е имала осигурени такива средства;   
- че през предходната година (2012 г.) е имала приход минимум 50 % от земеделска дейност, реализиран от продажба на земеделска продукция (грозде на стойност 6 790 лв.), въпреки че не е извършвала земеделска дейност, респ. реализирала приходи от такава; 
за да получи средства в размер на 391 166 лв., от фондове принадлежащи на ЕС - „Европейски земеделски фонд за развитие на селските райони – Европа инвестира в селските райони“.
2.На 30.04.2014 г. в [населено място], като извършител и в съучастие с А. Д. М.,  като подбудител и помагач, като търговец –  [фирма] [населено място], пред Държавен фонд „Земеделие“, с писмо вх. № 01-2600/2581, във връзка със Заявление за подпомагане № 01/311/00624 от 13.05.2013 г. за „Изграждане на жилищна сграда за гости в УПИ 000784 „а“, отдел 199, подотдел „а“, местността „Ч.“,  землището на [населено място]“ по мярка 311 „Разнообразяване към неземеделски дейности“ от програма „Развитие на селските райони 2007-2013“, с У. 602410, е представила неверни сведения, а именно, че е извършила разходи и получила приходи свързани с отглеждане на лозе от земеделска дейност през предходната 2012 г., в подкрепа на което е представила:
- оригинал на договор за отдаване под наем на земеделска земя от 01.10.2011 г. на лозе с площ 9,7 дка., представляващ имот № 019 – 029, V категория, находящ се в местността „М.“ землището на [населено място], общ. П., като към тази дата имотът е бил собственост на  [фирма], а не на А. М., който е посочен като наемодател и собственик на същия, 
- нотариално заверени копия на фактура № 133/28.05.2012 г., фактура № 134/29.06.2012 г. и фактура № 135/28.07.2012 г., издадени от  [фирма], [населено място] и трите за обработка на лозе в местността „М.“ с площ 9,7 дка. 
- фактура с дата 10.10.2012 г. от  [фирма] за продажба на грозде сорт „М.“, в количество 9 700 кг., на обща стойност 6 790 лв., 
без да е извършила дейностите посочени във фактурите, за да получи средства в размер на 391 166 лв. от фондове, принадлежащи на ЕС - „Европейски земеделски фонд за развитие на селските райони – Европа инвестира в селските райони“. 
3. На 14.10.2015 г. в [населено място], като извършител и в съучастие с А. Д. М., като подбудител и помагач, при условията на продължавано престъпление,  като търговец –  [фирма] [населено място], пред Дирекция „Оторизация на плащанията по прилагане на мерките за развитие на селските райони“, Отдел „Р.“ [населено място] към ДФ „Земеделие“, по мярка 311 „Разнообразяване към неземеделски дейности“ от програма „Развитие на селските райони 2007-2013“, с У. 602410, е представила неверни сведения в Заявка за плащане № 01/311/00624/3/01 от 14.10.2015 г. и приложени към нея документи, а именно:
- в т. 4. от раздел „Декларации“ към заявката за плащане е декларирала, че всички представени от нея официални документи към 14.10.2015 г. удостоверяват действителното правно положение относно третираните факти и обстоятелства и че представените от нея частни документи са автентични и носят нейния подпис – представила констативен акт за установяване годността за приемане на строежа (акт образец 15), за „Изграждане на жилищна сграда за гости в УПИ 000784 „а“, отдел 199, подотдел „а“, местността „Ч.“,  землището на [населено място]“ който не е подписан от нея,
- че е извършила направените по инвестиционния проект разходи, за което е представила фактура с № 244/02.08.2015 г. на стойност 350 000 лв. с ДДС и фактура № 246/08.09.2015 г. на стойност 331 357.79 лв. с ДДС и приложени към тях платежни нареждания, за да докаже действително извършени разходи, за които се заявява подпомагането за проект № 01/311/00624 от 13.05.2013 г. за „Изграждане на жилищна сграда за гости в УПИ 000784 „а“, отдел 199, подотдел „а“, местността „Ч.“,  землището на [населено място]“, като в действителност направените разходи са за изграждане на къща за лични нужди на А. Д. М.,
за да получи средства в размер на 391 166 лв., от фондове принадлежащи на ЕС - „Европейски земеделски фонд за развитие на селските райони – Европа инвестира в селските райони“  , поради което и на основание чл. 304 от НПК, а за пункт 1 хипотеза 2 и пункт 3 хипотеза 1 на основание чл. 9 ал.2 от НПК я ОПРАВДАВА в извършване на престъплението по чл.248а, ал.3, вр. ал.2 вр. чл. 20, ал.2 вр. чл. 26, ал.1 от НК. 

ПРИЗНАВА подсъдимия А. Д. М. -  [дата на раждане]  в [населено място], общ.П., живущ в [населено място], българин, с българско гражданство, неженен, с висше образование, неосъждан, ЕГН [ЕГН] ЗА НЕВИНОВЕН в това че:
На неустановена дата в края на м.12.2012 г., в [населено място], в съучастие като подбудител умишлено е склонил А. Б. Д., в качеството й на търговец  -  [фирма] [населено място] /като извършител/, да извърши престъпление, като  представи неверни сведения при кандидатстване по мярка 311 „Разнообразяване към неземеделски дейности“ от програма „Развитие на селските райони 2007-2013“ пред Държавен фонд „Земеделие“, Областна дирекция „Земеделие“ [населено място] към Държавен фонд „Земеделие“, пред Държавен фонд „Земеделие“ [населено място] и като бенефициент пред Дирекция „Оторизация на плащанията по прилагане на мерките за развитие на селските райони“, Отдел „Р.“ [населено място] към Държавен фонд „Земеделие“, за да получи средства в размер на 391 166 лв. от фондове принадлежащи на ЕС – „Европейския земеделски фонд за развитие на селските райони – Европа инвестира в селските райони“ за изграждане на жилищна сграда за гости в УПИ 000784 „а“, отдел 199, подотдел „а“, местността „Ч.“,  землището на [населено място]“, но в действителност да бъде изградена къща за негови лични нужди и в периода от  неустановена дата в края на м.12.2012 г. до 14.10.2015 г. в [населено място], [населено място] и [населено място], в качеството си на помагач умишлено я е улеснил за извършване на престъплението, чрез даване на съвети и  разяснения относно процедурата за кандидатстване, регламентирана в Наредба № 30 от 11.08.2008 за условията и реда за предоставяне на безвъзмездна финансова помощ по мярка „Разнообразяване към неземеделски дейности“ от програма „Развитие на селските райони 2007-2013“, необходимите за това документи, осигуряване на счетоводната фирма ( [фирма], която е извършвала счетоводно обслужване на  управлявани и представлявани от него дружества); на строителната фирма, с която да  сключи договор  за строителство ( [фирма], с която представляваното от него дружество  [фирма] е имало търговски отношения –  сключен на 21.05.2014 г. между тях договор за покупко – продажба на материали на стойност 561 666,67 лв., без ДДС, използвани за изграждане на къщата); набавяне на средства и по друг начин - чрез осигуряване на недвижим имот върху който да се изгради „къщата за гости“ (нотариален акт с № 29, том І, рег. № 350, по нот. дело № 27 от 2013 г. е учредил  правото на строеж „Жилищна сграда – Къща за гости“ със ЗП от 530,47 кв.м. и Р. от 530,47 кв.м., която да се изгради по одобрени инвестиционни проекти, в поземлен имот с идентификатор № 65334.226.7841 по кадастралната карта на [населено място] в местността „Чинар куши“, на който е извършена поправка с нотариален акт № 104,том ІІ, рег. № 2801, дело № 269 от 2013 г. на 25.10.2013 г., като е добавено „и право на строеж на ограда, басейн и извърши всички мероприятия по план за паркоустройство“), възлагане на геодезическо заснемане по проект за изграждане на къщата), осигуряване на земеделска земя за регистрация по Наредба № 3/1999 г. за създаване и поддържане на регистър на земеделските производители (подписал договор за отдаване под наем на земеделска земя с дата 01.10.2011 г. на лозе с площ 9,7 дка., представляващ имот № 019 – 029, V категория, находящ се в местността „М.“, землището на [населено място], общ. П., като към тази дата имотът е бил собственост на  [фирма], а не на М., който е посочен като наемодател и собственик на същия), осигуряване на финансови средства за плащане на инвестицията по проекта (по силата на договор за паричен заем от 03.08.2015 г. със страни  [фирма], като заемодател и  [фирма], като заемател е предоставил сумата в размер на 700 000 лв.), поради което и на основание чл. 304 от НПК го  ОПРАВДАВА в извършване на престъпление по чл.248а, ал.3, вр. ал.2 вр. чл. 20, ал.3 и ал.4 от НК. 
 
Присъдата подлежи на обжалване и протестиране в 15 дневен срок от днес пред САС.

ПРЕДСЕДАТЕЛ:

СЪДЕБНИ ЗАСЕДАТЕЛИ: 1.

                                                  2.